Z A P I S N I K
 sa  12. sjednice Vijeća Gradske četvrti Gornji grad – Medveščak 
održane dana 25. svibnja 2022. u dvorani  prostorija Mjesnog odbora Gupčeva zvijezda, Ksaver 203 s početkom u 17:00 sati       


Nazočni članovi Vijeća: 

1. MILJENKA BULJEVIĆ	
2. VEDRAN LOKOŠEK
3. ANA MARIJA TOMAŠKOVIĆ
4. URŠA RAUKAR GAMULIN
5. BRANKA ZLATKOV
6. I.P. REŠETNIK
7. LUKA BOGDAN  
8. MIREN MILOVIĆ 
9. ANICA PETRČIĆ
10. KREŠIMIR MAJHEN
11. TRPIMIR GOLUŽA – stigao u 17:22
12. DIANA PEČKAJ 
13. JURAJ ULAGA 
14. LUKA MARINOVIĆ 


Ispričani članovi Vijeća

NAIL HASANOVIĆ

Nazočni djelatnici Gradskog ureda za mjesnu samoupravu, Gornji grad – Medveščak:
 
1. Gordana Barač, voditeljica PO Medveščak
2. Višnja Stanušić, stručni referent 
Predsjedava Miljenka Buljević, predsjednica Vijeća Gradske četvrti Gornji grad – Medveščak.

Predsjednica konstatira da je nazočno 13 od 15 članova Vijeća što znači da Vijeće može pravovaljano donositi odluke, te otvara 12. sjednicu Vijeća Gradske četvrti Gornji grad - Medveščak.

Predsjednica daje na glasanje zapisnik s 11. sjednice VGČ
Zapisnik jednoglasno usvojen sa 13 glasova ZA bez primjedbi.

Predsjednica predlaže dopunu dnevnog reda s točkom:  
Prijedlog zaključka o problematici razine buke u i oko ugostiteljskih objekata (prijedlog vijećnika M. Milovića).
Predloženi dnevni red s dopunom prihvaća se u cjelini, jednoglasno sa 13 glasova 
  





DNEVNI RED:     

1. Prijedlog zaključka o postavljanju zaštitnih prometnih stupića, Naumovac 14 
Predlagatelj: Miljenka  Buljević
2. [bookmark: _Hlk105574009] Prijedlog zaključka o postavljanju prometnog ogledala u ulici Kozarčev vijenac 45A
Predlagatelj: Miljenka Buljević
3.  Prijedlog zaključka o postavljanju nadstrešnice na autobusnoj stanici „Bolnica Goljak „     Predlagatelj: Miljenka  Buljević
4. [bookmark: _Hlk105574612]Prijedlog zaključka o uređivanju staze u parku Zelengaj 
Predlagatelj: Miljenka  Buljević
5. Prijedlog zaključka o rješavanju komunalne infrastrukture na području MO „August Cesarec“ 
Predlagatelj: Miljenka  Buljević
6. Davanje mišljenja na prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet o postavljanju prometne signalizacije, Jurkovićeva ulica kod k.br. 20  
Predlagatelj: Miljenka Buljević
7. [bookmark: _Hlk105576085]Prijedlog zaključka o vraćanju bankomata ZABE na adresu Bijenička cesta 16
Predlagatelj: Miljenka Buljević
8. Prijedlog zaključka o lokacijama za postavljanje podzemnih spremnika
Predlagatelj: Miljenka Buljević
9. Davanje mišljenje za postavljanje spomenika „Brončanodobna ostava u Dežmanovoj“ 
Predlagatelj: Miljenka Buljević
10. [bookmark: _Hlk105577180]Prijedlog zaključka o davanju suglasnosti za davanje u zakup natječajem i  sanaciju istih kroz komunalne akcije gradske četvrti sportskih građevina IV. i V. kategorije
Predlagatelj: Miljenka Buljević
11. [bookmark: _Hlk105578380]Prijedlog zaključka o izvedenim radovima na Ilirskom trgu ispred Caffe bara Palainovka
Predlagatelj: Miljenka Buljević
12. Prijedlog zaključka o zaštiti kulturnog dobra „secesijska vila“ na adresi Ribnjak 46
13. Prijedlog zaključka o zaštiti park šuma na području Gradske četvrti
Predlagatelj: Miljenka Buljević
14. Prijedlog zaključka o postavljanju privremenog pješačkog prijelaza u Mesničkoj ulici k.br. 10 
Predlagatelj: Miljenka Buljević 
15. Prijedlog zaključka o iscrtavanju parkirnih mjesta i regulaciji prometa u Bosanskoj ulici od k.br. 53  do 65
Predlagatelj. Miljenka Buljević
16. Prijedlog zaključka o problematici razine buke u i oko ugostiteljskih objekata
17. Pitanja, prijedlozi i obavijesti

Ad.1. Prijedlog zaključka o postavljanju zaštitnih prometnih stupića, Naumovac 14 

Predsjednica otvara 1. točku dnevnog reda te daje riječ predsjedniku Odbora za gospodarski razvoj i komunalno gospodarstvo i promet, V.Lokošek ukratko obrazlaže istu.
U raspravi je sudjelovao K. Majhen  (napomenuo je da je gđa. odustala od zahtjeva za postavljanjem stupića). 






Vijeće JEDNOGLASNO s 13 glasova ZA donosi

ZAKLJUČAK
o postavljanju zaštitnih prometnih stupića, Naumovac 14 

1. Vijeće nije suglasno sa  Zaključkom Vijeća Mjesnog odbora Gupčeva zvijezda sa  12. sjednice održane 16. svibnja 2022. u svezi postavljanja zaštitnih prometnih stupića tipa Zagreb u ulici Naumovac kod k.br. 14 na zahtjev A.G.  

2. Ovaj će zaključak biti dostavljen Vijeću Mjesnog odbora Gupčeva zvijezda. 


Ad.2. Prijedlog zaključka o postavljanju prometnog ogledala u ulici Kozarčev vijenac 45A 

[bookmark: _Hlk105574417]Predsjednica otvara 2. točku dnevnog reda te istu ukratko  obrazlaže V. Lokošek. 
Rasprave nema te Vijeće JEDNOGLASNO s 13 glasova ZA donosi   

ZAKLJUČAK
o postavljanju prometnog ogledala u ulici Kozarčev vijenac kod k.br. 45A 

1. Vijeće je suglasno sa Zaključkom Vijeća Mjesnog odbora  „Ivan Kukuljević Sakcinski“ sa 11. sjednice održane 14. travnja 2022. u svezi postavljanja prometnog ogledala na zavoju nasuprot kuće koja se nalazi na adresi Kozarčev vijenac 45A. 

2. Vijeće predlaže nadležnom gradskom uredu da izvrši očevid te da se očituje o mogućnosti provedbe traženog.

3. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet,  Gradskom uredu za mjesnu samoupravu, civilnu zaštitu i sigurnost,  Vijeću Mjesnog odbora „Ivan Kukuljević Sakcinski“. 

       
  Ad.3. Prijedlog zaključka o postavljanju nadstrešnice na autobusnoj stanici 
„Bolnica Goljak „

[bookmark: _Hlk105575500]Predsjednica otvara 3. točku dnevnog reda, daje riječ  V. Lokošeku koju istu ukratko obrazlaže. 
Nakon rasprave u kojoj su sudjelovali D. Pečkaj, U.Raukar Gamulin, M. Buljević Vijeće JEDNOGLASNO s 13 glasova ZA donosi   

ZAKLJUČAK
o postavljanju nadstrešnice na autobusnoj stanici „Bolnica Goljak“ 

1. Vijeće je suglasno sa Zaključkom Vijeća Mjesnog odbora „Ivan Kukuljević Sakcinski“ sa 11. sjednice održane 14. travnja 2022. u svezi postavljanja nadstrešnice na autobusnoj stanici „Bolnica Goljak“ linije 103 Britanski trg – Kraljevec i 138 Britanski trg - Zelengaj  na adresi Zelengaj 2, smjer prema jugu (kod drvene klupe). 

2. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost  i Vijeću Mjesnog odbora „I.K. Sakcinski“. 

Ad. 4. Prijedlog zaključka o uređivanju staze u parku Zelengaj 

Predsjednica otvara 4. točku dnevnog reda, daje riječ  V. Lokošeku koju istu ukratko obrazlaže. 
U raspravi su sudjelovali L. Marinović, V. Lokošek, M. Buljević (zatraženo je da se od predsjednice VMO „I.K. Sakcinski“ zatraži je dodatna dokumentacija - fotodokumentacija staze,  broj i pozicija šahta za sanaciju kako bi se isto konkretiziralo u zaključku). Nakon rasprave  Vijeće JEDNOGLASNO  s 13 glasova ZA donosi

ZAKLJUČAK
o uređivanju staze u parku Zelengaj 

1. Vijeće je suglasno sa Zaključkom Vijeća Mjesnog odbora „Ivan Kukuljević Sakcinski“
   sa 11. sjednice održane 14. travnja 2022. u svezi uređivanja staze  u parku Zelengaj koja 
   se proteže duž k.č.br. 879 (ukopavanje šahta, drenaža staze i nasipavanje). 

2. Staza počinje na završetku ulice Radnički dol – u produžetku ulice, a završava kod 
  autobusne stanice na liniji 103 – Britanski trg – Kraljevec u smjeru sjevera, s desne 
  strane – autobusna stanica „Zelengaj 25“.  U blizini dječjeg igrališta Zelengaj staza se
  račva i taj dio je potrebno urediti. Na južnoj  polovici staze u neposrednoj blizini 
  trafostanice nalazi se visoki šaht koji je potrebno bolje uklopiti u stazu (u prilogu 
  fotografije).

3. Ovaj će zaključak biti dostavljen Gradskom zavodu za zaštitu spomenika kulture i
  prirode, Gradskom uredu za mjesnu samoupravu, civilnu zaštitu i sigurnost  i Vijeću 
  Mjesnog odbora „I.K. Sakcinski“. 

          Tekst maila predsjednice VMO „I. K. Sakcinski“ od 26. 05.2022.  na zatraženu dodatnu dokumentaciju: 
„Poštovana,
zaključkom se traži uređenje staze koja se proteže duž k.č. 879. Staza počinje na završetku ulice Radnički dol (u produžetku ulice) a završava kod autobusne stanice na liniji 103 (Britanski trg - Kraljevec) u smjeru sjevera, s desne strane (autobusna stanica "Zelengaj 25"). 
U blizini dječjeg igrališta Zelengaj, staza se račva i taj dio je potrebno urediti. 
Na južnoj polovici staze, u neposrednoj blizini trafostanice, nalazi se visoki šaht koji je potrebno bolje uklopiti u stazu.
Fotografija šahta u prilogu. 


Ad.5. Prijedlog zaključka o rješavanju komunalne problematike  na području MO „August Cesarec“ 

Predsjednica otvara 5. točku dnevnog reda, daje riječ  V. Lokošeku koji istu ukratko obrazlaže. 
Nakon rasprave u kojoj su sudjelovali L. Bogdan, M. Milović, M. Buljević Vijeće JEDNOGLASNO s 13 glasova ZA donosi   



ZAKLJUČAK
o rješavanju komunalne problematike na području 
Mjesnog odbora „August Cesarec“ 

1. Vijeće je suglasno sa Zaključkom Vijeća Mjesnog odbora „August Cesarec“ sa 11. sjednice održane 26. travnja 2022. u svezi rješavanja komunalne problematike točnije postavljenih terasa na području Mjesnog odbora „August Cesarec“.  

2. Vijeće traži:

· da Komunalno redarstvo izvrši strožu kontrolu dozvola za postavljanje terasa zbog sigurnosti pješačkih prijelaza na lokaciji Tkalčićeva 71 i Kaptol centar i
· reviziju dozvole za postavljanje terase na lokaciji Skalinska ulica 1 (zbog pritužbi stanara na nemogućnost prolaza i ulaska u objekt, vrlo uzak nogostup. 

3. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost  i Vijeću Mjesnog odbora „August Cesarec“. 

Na sjednicu je stigao T. Goluža u 17:22

Ad.6. Davanje mišljenja na prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet o postavljanju prometne signalizacije, Jurkovićeva ulica kod k.br. 20  

Predsjednica otvara 6. točku dnevnog reda koju obrazlaže V. Lokošek.
Nakon rasprave u kojoj su sudjelovali L. Marinović,  B. Zlatkov, K. Majhen, i V. Lokošek Vijeće JEDNOGLASNO s 14 glasova ZA donosi 

MIŠLJENJE 
o postavljanju prometne signalizacije u Jurkovićevoj ulici, kod k.br. 20 

1. Vijeće daje pozitivno mišljenje na prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet u svezi postavljanja prometnih znakova B03 „zabrana prometa u oba smjera“, B36 „zabrana zaustavljanja i parkiranja“ s dopunskom pločom E05 „osim interventnih vozila“.  

2. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost  i Vijeću Mjesnog odbora Petrova.

Ad.7. Prijedlog zaključka o vraćanju bankomata ZABE na adresu Bijenička cesta 16

Predsjednica otvara 7. točku dnevnog reda koju obrazlaže V. Lokošek.
Nakon rasprave u kojoj su sudjelovali M. Buljević, T. Goluža, V. Lokošek, L. Marinović, L. Bogdan i U. Raukar Gamulin  Vijeće  s 13 glasova ZA i 1  SUZDRŽANIM donosi 




ZAKLJUČAK
o vraćanju bankomata ZABE na adresu Bijenička cesta 16 

1. Vijeće je suglasno sa Zaključkom Vijeća Mjesnog odbora Šalata sa 12. sjednice održane 11. svibnja 2022. u svezi vraćanja/postavljanja bankomata ZABE na području Mjesne samouprave Šalata kod autobusne stanice Bijenička cesta 16 te da Grad Zagreb odobri produženje ugovora  a samim time i vraćanje bankomata na navedenu lokaciju.  

2. Vijeće predlaže ukoliko nije moguće vraćanje bankomata na prijašnju lokaciju da se istraži mogućnost postavljanja  na adresi Milana Šufflaya 2 u objekt :
· Dom zdravlja Zagreb – centar, 
· Ljekarne Vaše zdravlje – Ljekarna Šalata i
· objekt Mjesnog odbora Šalata

3. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost i Vijeću Mjesnog odbora Gupčeva zvijezda. 


Ad.8. Prijedlog zaključka o lokacijama za postavljanje podzemnih spremnika

Predsjednica otvara 8. točku  dnevnog reda, daje riječ V. Lokošeku koji istu obrazlaže. 
Nakon rasprave u kojoj su sudjelovali M. Buljević, T. Goluža, V. Lokošek, L. Marinović, L. Bogdan  i  U. Raukar Gamulin  Vijeće  s 10 glasova ZA i 4  SUZDRŽANA donosi 

ZAKLJUČAK
                              o lokacijama za podzemne spremnike

1. Vijeće daje pozitivno očitovanje na predložene lokacije Gradskog ureda za obnovu, izgradnju, prostorno uređenje, graditeljstvo, komunalne poslove i promet na koje je moguće postaviti podzemne spremnike za otpad  i to:
· Britanski trg 
· Ilirski trg 
· Ribnjak – Zvonarnička 
· Trg svibanjski žrtava 1995. (Schlosserove stube)
· Ulica Ivana Dežmana   8
· Tuškanac, lpd k.br. 1A
· Kaptol
· Ulica Vladimira Nazora 27 i
· Pantovčak 6 .

2. Vijeće daje pozitivno očitovanje na dodatne predložene lokacije za postavljanje podzemnih spremnika  od strane Mjesnog odbora „A. Cesarec“ (ukoliko dozvoljava postojeća komunalna infrastruktura) i to:
· Ulica Augusta Cesarca - Bakačeva, zelena površina
· Tkalčićeva ulica kod Stuba Bartola Felbingera (ispod postojećeg nadzemnog spremnika uz Centar za uzbunjivanje, dvorište centra) i
· Kaptol centar (lokacija zelenog otoka – autobusno stajalište, zelena površina).

3. [bookmark: _Hlk103934717]Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, MO „I.K. Sakcinski“, MO Gornji grad, MO Ribnjak, MO Tuškanac, MO „A. Cesarec“, MO „S. Radić“ i  Gradskom uredu za mjesnu samoupravu, civilnu zaštitu i sigurnost.  

Ad.9. Davanje mišljenje za postavljanje spomenika „Brončanodobna ostava u Dežmanovoj“ 

Predsjednica otvara 9. točku  dnevnog reda te je ukratko obrazlaže. 
Rasprave nema  i Vijeće JEDNOGLASNO sa 14 glasova ZA donosi  

MIŠLJENJE 
za postavljanje spomenika 
„Brončanodobna ostava u Dežmanovoj“

1. Vijeće  daje pozitivno mišljenje za postavljanje spomenika „Brončanodobna ostava u Dežmanovoj“  na zelenoj površini, Ulica Ivana Dežmana ispred k.br. 6 na dijelu k.č.br. 1928 k.o. Centar. 


2. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost i MO Gornji grad.  

Ad.10. Prijedlog zaključka o davanju suglasnosti za davanje u zakup natječajem i  sanaciju istih kroz komunalne akcije gradske četvrti sportskih građevina IV. i V. kategorije

[bookmark: _Hlk105578433]Predsjednica otvara 10. točku  dnevnog reda te je ukratko obrazlaže. 
Nakon rasprave u kojoj su sudjelovali L. Marinović, L. Bogdan, T. Goluža, A. Petrčić, U. Raukar Gamulin i I.P. Rešetnik Vijeće  s 13 glasova ZA donosi  

ZAKLJUČAK  
o suglasnosti za davanje u zakup natječajem i sanaciju istih kroz komunalne akcije gradske četvrti sportskih građevina IV. i V. kategorije 


1. Vijeće daje NEGATIVNO OČITOVANJE o suglasnosti  za davanje sportskih građevina IV. i V. kategorije u zakup natječajem ( na području Gradske četvrti radi se o sportskoj građevini Košarkaški centar Tuškanac, Tuškanac 1a). 

2. Ovaj će zaključak biti dostavljen Gradskom uredu za obrazovanje, sport i mlade, Gradskom uredu za mjesnu samoupravu, civilnu zaštitu i sigurnost  i Vijeću Mjesnog odbora Tuškanac. 

Vijećnik M. Milović nije glasao – još za vrijeme rasprave izašao je iz dvorane

Ad.11. Prijedlog zaključka o izvedenim radovima na Ilirskom trgu ispred Caffe bara Palainovka

Predsjednica otvara 11. točku  dnevnog reda, daje riječ U. Raukar Gamulin  koja istu ukratko kronološki obrazlaže. 
Nakon rasprave u kojoj su sudjelovali T. Goluža, D. Pečkaj, A. Petrčić, U. Raukar Gamulin i M. Buljević Vijeće s 13 glasova ZA donosi  

ZAKLJUČAK
o izvedenim radovima na Ilirskom trgu ispred Caffe bara Palainovka

1. Vijeće Gradske četvrti Gornji grad – Medveščak raspravljalo je o radovima izvedenim na Ilirskom trgu ispred Caffe bara Palainovka 2018. godine gdje je sagrađena građevina sa betonskom podlogom i ugrađenim instalacijama te čeličnom zavarenom konstrukcijom za staklene zidove i krov.

2. Vijeće traži od nadležnog Gradskog ureda izlazak na teren te da očevidom na lokaciji utvrdi da li su radovi napravljeni po pravilima struke i dobivenim rješenjima  obzirom da je prvotno trebala biti postavljena montažno – demontažna nadstrešnica, pergola, učvršćena na podestu.

3. Vijeće traži očitovanje o vremenu do kada je izdana dozvola za predmetnu pergolu te da se ista po isteku ne produžuje. 

4. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom zavodu za zaštitu spomenika kulture i prirode, Gradskom uredu za mjesnu samoupravu, civilnu zaštitu i sigurnost  i Vijeću Mjesnog odbora Gornji grad.

Ad.12. Prijedlog zaključka o zaštiti kulturnog dobra „secesijska vila“ na adresi Ribnjak 46

Predsjednica otvara 12. točku dnevnog reda te daje riječ U.Raukar Gamulin koja ukratko obrazlaže istu. 
Nakon rasprave u kojoj su sudjelovali: L.Bogdan, T. Goluža i M.Buljević Vijeće s 13 glasova ZA donosi

ZAKLJUČAK
o zaštiti kulturnog dobra „secesijska vila“ na adresi Ribnjak k.br. 46 

1. Vijeće traži očitovanje o poduzetim mjerama kojima bi se zaštitilo kulturno dobro „secesijska vila“ na adresi Ribnjak k.br. 46 od daljnjeg propadanja (trenutno su zaustavljeni daljnji radovi na objektu).   

2. Vijeće traži da Gradski ured za mjesnu samoupravu, civilnu zaštitu i sigurnost da od Gradskog zavoda za zaštitu spomenika kulture i prirode  ishodi izvješće:
· o dosadašnjim provedenim mjerama nadzora od strane istog Zavoda, a vezano za dugotrajnu nebrigu vlasnika prema predmetnom objektu ( postojeće stanje građevine upućuje na trajno zanemarivanje redovitog održavanja koje je dovelo do devastacije objekta koji predstavlja sastavni dio arhitektonske kulturne baštine Gradske četvrti Gornji grad – Medveščak
· o poduzetim mjerama nadležnih tijela Grada Zagreba i RH vezano za namjeru vlasnika da zgradu sruši i zamijeni je modernim objektom na istoj parceli, a koji nema arhitektonske veze s postojećom secesijskom vilom,

3. Vijeće traži izvješće o statičkoj sigurnosti zgrade Ribnjak 46 „secesijske vile“ u vlasništvu Zaklade nada i život, a vezano za posljedice potresa u ožujku i prosincu 2020. 

4. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom zavodu za zaštitu spomenika kulture i prirode, Gradskom uredu za mjesnu samoupravu, civilnu zaštitu i sigurnost  i Vijeću Mjesnog odbora Ribnjak.  

[bookmark: _Hlk106009488]Ad.13. Prijedlog zaključka o zaštiti park šuma na području Gradske četvrti – predlagatelji L. Marinović i L. Bogdan
Predsjednica otvara 13. točku dnevnog reda te daje riječ L. Marinoviću koji  istu ukratko obrazlaže (prijedlog zaključka dali L. Marinović i L. Bogdan) .
Nakon rasprave u kojoj su sudjelovali: L.Bogdan, L. Marinović, U. Raukar Gamulin, T. Goluža, B. Zlatkov, I.P. Rešetnik, V. Lokošek, D. Pečkaj i M. Buljević Vijeće s 4 glasa ZA  9 PROTIV i 1 SUZDRŽANIM  donosi

ZAKLJUČAK
o zaštiti park – šuma na području Gradske četvrti Gornji grad – Medveščak  

1. Vijeće nije suglasno s prijedlogom vijećnika Luke Marinovića i Luke Bogdana o zaštiti park - šuma na području Gradske četvrti Gornji grad – Medveščak u smislu  uvođenja zabrane za sve oblike festivala osim planinarsko – sportskih događanja.   

2. Ovaj će zaključak biti dostavljen na znanje vijećima mjesnih odbora Tuškanac, Kraljevec, Gupčeva zvijezda i „Stjepan Radić“.

M. Milović se vratio u dvoranu  

A.d.14. Prijedlog zaključka o postavljanju privremenog pješačkog prijelaza u Mesničkoj ulici k.br. 10 – predlagatelji L. Marinović i L. Bogdan

Predsjednica otvara 14. točku dnevnog reda te daje riječ L. Marinoviću koji  istu ukratko obrazlaže. 
Nakon rasprave u kojoj su sudjelovali: L.Bogdan, L. Marinović, U. Raukar Gamulin, T. Goluža, B. Zlatkov, I.P. Rešetnik, D. Pečkaj  i  V. Lokošek Vijeće s 13 glasova ZA i 1 PROTIV donosi

ZAKLJUČAK
o postavljanju privremenog pješačkog prijelaza u Mesničkoj ulici kod k.br. 10 

1. Vijeće je suglasno s prijedlogom vijećnika Luke Marinovića o postavljanju privremenog pješačkog prijelaza  (žuti)  prije i poslije ograđene nekretnine na adresi  Mesnička  ulica kod k.br. 10, kako bi se na taj način osigurao siguran i neometan promet pješacima te prevenirali eventualni nesretni događaji u prometu.

2. Vijeće predlaže nadležnom gradskom uredu da izvrši očevid te da se očituje o mogućnosti provedbe traženog.

3. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost  i Vijeću Mjesnog odbora Gornji grad. 


A.d.15. Prijedlog zaključka o iscrtavanju parkirnih mjesta i regulaciji prometa u Bosanskoj ulici od k.br. 53  do 65

Predsjednica otvara 15. točku dnevnog reda i ukratko je obrazlaže. 
Rasprave nema te Vijeće  JEDNOGLASNO s 14 glasova ZA 

Zaključak
o iscrtavanju parkirnih mjesta i regulaciji prometa u Bosanskoj ulici 
od k.br. 53 -65

1. Vijeće je suglasno sa zaključkom Mjesnog odbora „Stjepan Radić“ s 11. sjednice 30. travnja 2022. u svezi iscrtavanja parkirnih mjesta u Bosanskoj ulici od k.br 53 – 65.

2. Vijeće traži od Gradskog ureda za  obnovu, izgradnju, prostorno uređenje, graditeljstvo, komunalne poslove i promet da izađu na teren te utvrde mogućnost iscrtavanja parkirnih mjesta i regulaciju prometa na navedenoj lokaciji.

3. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost  i Vijeću Mjesnog odbora „Stjepan Radić“.

A.d.16. Prijedlog zaključka o problematici razine buke u i oko ugostiteljskih objekata- predlagatelj M. Milović
Predsjednica otvara 16. točku dnevnog reda, daje riječ M. Miloviću  koji je ukratko obrazlaže. 
Nakon rasprave u kojoj su sudjelovali D. Pečkaj, L. Marinović, L. Bogdan, M. Milović, M. Buljević, T. Goluža,  V. Lokošek i U. Raukar Gamulin Vijeće JEDNOGLASNO s 14 glasova ZA donosi 

ZAKLJUČAK
o problematici razine buke  u/i oko ugostiteljskih objekata 

1. Vijeće je razmotrilo prigovor stanara Gornjeg grada u svezi nesnosne buke koja u noćnim satima dolazi iz ugostiteljskih objekata te time narušava javni red i mir te im onemogućava normalno življenje i noćni mir. 

1. Vijeće traži od strane Komunalnog redarstva   da uvedu strože i češće kontrole mjerenja razine buke uz sankcioniranje osobito  uz ugostiteljske objekte u:
· Centru Kaptol
· Tkalčićevoj ulici i
· Radićevoj ulici.

1. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet Sektor za komunalno i prometno redarstvo, Gradskom uredu za mjesnu samoupravu, civilnu zaštitu i sigurnost,  Vijeću Mjesnog odbora „August Cesarec“ i Gornji grad. 






Ad.17. Pitanja, prijedlozi i obavijesti

T.Goluža postavlja vijećničko pitanje u svezi izvođenja radova u ulici Tuškanac  na rekonstrukciji javnog kanala (koji je dinamički plan radova predmetne rekonstrukcije, zašto se radi u dvije faze te zašto radovi traju toliko dugo, traži pisani odgovor;
L. Marinović postavlja pitanje u svezi utonulih šahtova na kolniku  Vlaške ulice na potezu od Draškovićeve do Trga Eugena Kvaternika – traži da se izvrši očevid na navedenoj lokaciji, utvrdi broj utonulih šahtova te izvrši sanacija istih; ima li kakvih novosti u svezi upita sa prošle sjednice – stabla u parku Ribnjak; također postavlja pitanje u svezi uspostavljenog pješačkog prijelaza na okretištu Mihaljevac i pitanje vezano za uspornik na Ksaverskoj na pješačkom prijelazu s Jandrićevom (a koji još nije postavljen) te se zbog pomanjkanja istog  desila već druga teška nesreća – traži odgovor gradonačelnika koji se trebao dati na Koordinaciji s predsjednicima VGČ-a; 
L. Bogdan traži očitovanje Gradskog ureda za socijalnu zaštitu, zdravstvo, branitelje i osobe s invaliditetom  o poduzetim mjerama za suzbijanje komaraca
M.Buljević odgovara da će svi upiti vijećnika biti proslijeđeni na očitovanje nadležnim gradskim uredima  i Podružnicama Zagrebačkog holdinga.  
  
Sjednica završena u 19:05 sati

KLASA: 024-08/22-002/163

